Μελέτη της επίδρασης της βουτορφανόλης στο καρδιαγγειακό και στο αναπνευστικό σύστημα κατά την προνάρκωση στο σκύλο
Creators: name: Γεωργάκη, Βασιλική Θεόφιλου
Publisher: name: Aristotle University of Thessaloniki
Year: 2018
Subjects: Βουτορφανόλη
Δεξμεδετομιδίνη
Ακετυλοπρομαζίνη
Βutorphanol
Dexmedetomidine
Acepromazine

description: Σκοπός της παρούσας μεταπτυχιακής διατριβής ήταν να αποσαφηνιστεί η επίδραση της βουτορφανόλης μόνη της ή σε συνδυασμό με την ακετυλοπρομαζίνη ή τη δεξμεδετομιδίνη στο καρδιαγγειακό και το αναπνευστικό σύστημα υγιών ενήλικων σκύλων. Χρησιμοποιήθηκαν 18 σκύλοι μεσαίου και μεγάλου μεγέθους. Πραγματοποιήθηκαν κλινική εξέταση, λήψη αερίων αίματος, ηλεκτροκαρδιογραφικός, υπερηχοτομογραφικός έλεγχος και μέτρηση έμμεσης αρτηριακής πίεσης με ταλαντωσιμετρική μέθοδο πριν και μετά την ενδομυϊκή χορήγηση της βουτορφανόλης - ομάδα Β (0,2 mg/kg) μόνη της ή σε συνδυασμό με ακετυλοπρομαζίνη ομάδα ΑΒ (0,02 mg/kg) ή δεξμεδετομιδίνη - ομάδα ΔΒ (125 μg/m2 ) σε τρεις διαφορετικές χρονικές στιγμές. Αναλυτικότερα, η Τ0 είναι το σημείο όπου γίνεται η κλινική εξέταση χωρίς ηρέμηση, η Τ30 είναι τα 30 λεπτά μετά την χορήγηση και η Τ60 τα 60 λεπτά μετά την ηρέμηση. Συγκρίθηκαν οι μεταβολές των τιμών πριν και μετά την ηρέμηση μέσα στις ίδιες τις ομάδες πειραματισμού αλλά και μεταξύ τους. Με βάση τα αποτελέσματα της μελέτης, η καρδιακή και αναπνευστική συχνότητα ήταν μικρότερη στην ομάδα ΔΒ. Σχετικά με τις τιμές των αερίων αίματος στατιστικά αλλά όχι κλινικά σημαντική ήταν η αύξηση του PCO2 στην ομάδα ΔΒ τη χρονική στιγμή Τ30. Η μεγαλύτερη πτώση της αρτηριακής πίεσης παρατηρήθηκε στην ομάδα ΑΒ. Στο ηλεκτροκαρδιογράφημα σημειώθηκε πνευμονογαστρική αρρυθμία και στις τρεις ομάδες ενώ στην υπερηχοτομογραφική μελέτη της καρδιάς η ομάδα ΔΒ είχε αυξημένη LA (διάμετρο αριστερού κόλπου) στη συστολή στην Τ60 και μειωμένο το FS (κλάσμα σύντμησης – βράχυνσης) και την EF (εκατοστιαία αναλογία του κλάσματος εξώθησης) στην Τ30 και Τ60. Συμπερασματικά, φαίνεται πως η χορήγηση βουτορφανόλης μπορεί να χρησιμοποιηθεί σε υγιείς σκύλους σε επίπεδο ρουτίνας, ωστόσο ο συνδυασμός της με τη δεξμεδετομιδίνη μπορεί να επηρεάσει τη διαγνωστική διερεύνηση υποκείμενης καρδιακής νόσου ή να την επιβαρύνει περαιτέρω.
description: The objective of this study was to evaluate the effects of butorphanol alone or in combination with acepromazine or dexmedetomidine in healthy (American Society of Anesthesiologists I) dog’s cardiorespiratory function. Eighteen healthy medium- and large-size adult dogs were included. Physical examination, blood gas analysis, electrocardiography and echocardiography, blood pressure measurement with oscillometric method were measured before and after the administration of butorphanol – group B (0.2 mg/kg ) alone or in combination with acepromazine – group AB (0,02 mg/kg) or dexmedetomidine – group DB (125 μg/m²), in three different time points (T0, T30, T60). More specifically, T0 is the point where the clinical examination is performed without restraint, T30 represents the time period of 30 minutes after the administration whereas T60 is the point of 60 minutes after sedation. The changes of all parameters before were compared and after sedation within the experimental groups themselves and among them. Based on the results of the study, the heart rate and respiratory rate were lower in group DB. Blood gases did not experience significant changes within and between the three groups, with a statistically significant drop in blood pressure observed in the AB group. There was nothing remarkable in the electrocardiogram while in cardiac ultrasound the DB group had increased LA at T60 and decreased FS and EF from T30 to T60. It may be concluded that butorphanol administration may be used in healthy dogs at routine examination, but its combination with dexmedetomidine may affect the assessment of possible cardiac disease.